CELEX: 62017TB0211
Language: sk
Date: 2017-09-29 00:00:00
Title: Vec T-211/17 R: Uznesenie predsedu Všeobecného súdu z 29. septembra 2017 – Amplexor Luxembourg/Komisia („Predbežné opatrenie — Verejné zákazky na služby — Návrh na nariadenie predbežných opatrení — Neexistencia naliehavosti“)

27.11.2017   
            
            
               SK
            
            
               Úradný vestník Európskej únie
            
            
               C 402/36
            
         Uznesenie predsedu Všeobecného súdu z 29. septembra 2017 – Amplexor Luxembourg/Komisia
   (Vec T-211/17 R)
   ((„Predbežné opatrenie - Verejné zákazky na služby - Návrh na nariadenie predbežných opatrení - Neexistencia naliehavosti“))
   (2017/C 402/48)
   Jazyk konania: francúzština
   
      Účastníci konania
   
   
      Navrhovateľka: Amplexor Luxembourg Sàrl (Bertrange, Luxembursko) (v zastúpení: J.-F. Steichen, avocat)
   
      Druhý účastník konania: Európska komisia (v zastúpení: J. Estrada de Solà a O. Verheecke, splnomocnení zástupcovia)
   
      Predmet veci
   
   Návrh založený na článkoch 278 a 279 ZFEÚ na nariadenie predbežných opatrení spočívajúcich jednak v odklade výkonu rozhodnutia Úradu pre vydávanie publikácií Európskej únie (Úrad pre publikácie) z 13. februára 2017 v rámci verejného obstarávania č. 10651 v rozsahu, v akom sa ním zaradila ponuka konzorcia Jouve a Skrivanek na prvé miesto, a jednak v pozastavení účinnosti rámcovej zmluvy uzatvorenej medzi Úradom pre publikácie a uvedeným konzorciom
   
      Výrok
   
   
               1.
            
            
               Návrh na nariadenie predbežného opatrenia sa zamieta.
            
         
               2.
            
            
               O trovách konania sa rozhodne neskôr.